**Kavand**

**KUTSESTANDARD**

**Diplomeeritud biomeditsiinitehnikainsener, tase 7**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Diplomeeritud biomeditsiinitehnikainsener, tase 7  | 7 |
| **Võimalikud spetsialiseerumised ja nimetused kutsetunnistusel** |
| **Spetsialiseerumine** | **Nimetus kutsetunnistusel** |
| Meditsiinifüüsika | Meditsiiinifüüsika ekspert, tase 7 |
| Meditsiiniseadmete insenertehnilised tööd  | Diplomeeritud biomeditsiinitehnikainsener, tase 7Meditsiiniseadmete insenertehnilised tööd |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Biomeditsiinitehnikainsenerid töötavad tervishoiuasutuses, meditsiiniseadmeid tootvas, paigaldavas, hooldavas ja remontivas ettevõttes, ülikooli juures, katselaboris või muus ettevõttes. Tegevuse eesmärk on toetada tänapäevase meditsiini ohutut ja kvaliteetset toimimist inseneriteaduse, meditsiinifüüsika ja meditsiiniinfotehnoloogia rakenduste kaudu.7. taseme diplomeeritud biomeditsiinitehnikainsener töötab keerulistes, muutlikes ja uuenduslikku käsitlust nõudvates olukordades. Ta võtab vajaduse korral otsustaja rolli ja teeb koostööd sidusvaldkondade spetsialistidega. Töö eeldab tegutsemist interdistsiplinaarset käsitlust nõudvates olukordades nii iseseisvalt kui meeskondades.Diplomeeritud biomeditsiinitehnikainsener spetsialiseerub meditsiinifüüsikale või meditsiiniseadmete insenertehnilistele töödele.Tervishoiuasutuses töötades juhindutakse kliinilises keskkonna ja tööohutuse nõuetest. Võimalik on kokkupuude mürgiste ainetega, nakkusohtliku materjaliga ja ioniseeriva kiirgusega, mis eeldab töötamisel kaitsevahendite kasutamist vastavalt töö iseloomule*.*Biomeditsiinitehnikainseneride kõrgem kutsetase:Volitatud biomeditsiinitehnikainsener, tase 8 on kõrgeima erialase pädevusega ja suurte kogemustega tippspetsialist, kes töötab välja uusi lahendusi ja meetodeid ning analüüsib ja sünteesib iseseisvalt kutsealaseid ideid lähtuvalt oma spetsialiseerumise valdkonnast  |
| **A.2. Tööosad** |
| A.2.1 Meditsiiniseadmete ja -süsteemide käitamine A.2.2 Meditsiiniseadmete ja -süsteemide parendamine |
| **Spetsialiseerumisega seotud tööosad**  |
| A.2.3. MeditsiinifüüsikaA.2.4. Meditsiiniseadmete insenertehnilised tööd |
| **A.3. Kutsealane ettevalmistus** |
| Diplomeeritud biomeditsiinitehnikainsener on läbinud erialase magistriõppe, tal on erialane töökogemus ja ta on läbinud täiendusõppe. |
| **A.4. Enamlevinud ametinimetused** |
| Meditsiinitehnikainsener, hooldusinsener, meditsiinifüüsik, dosimetrist, meditsiinitehnikaspetsialist, müügiinsener |
| **A.5. Regulatsioonid kutsealal tegutsemiseks** |
| Puuduvad. |
| **A.6. Tulevikuoskused** |
| Arvestada tuleb valdkonna muutuvate tehnoloogiate ja arenguga:- tarkvaraliste meditsiiniseadmete ja seadmete andmevahetuse kasvav roll: töötamine erinevate tarkvaradega, põhjalikud teadmised andmevahetuse ja IT-võrkude valdkonnas.- patsiendiandmete ja meditsiiniseadmete kaitse vajadus: suurenenud vajadus kaitsta patsiendiandmeid ja meditsiiniseadmeid, teadmised ja oskused küberturvalisuse valdkonnas - 3d prinditud vahendite kasutamine kirurgias ja taastusravis: patsiendi jaoks kohandatud 3d prinditud vahendite kasutamine kirurgias ja taastusravis on kasvav trend.- tehisintellekti ja masinõppe kasvav roll meditsiinis: tehisintellekt ja masinõpe mängivad üha suuremat rolli, aidates parandada diagnostikat, raviplaane ja patsiendihooldust.- robootika areng meditsiinis: robootika kasutus kirurgias, taastusravis ja ravimite pakendamisel on kasvutrendis. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Diplomeeritud biomeditsiinitehnikainsener, tase 7 kutse moodustub üldoskustest, kohustuslikest ja spetsialiseerumisega seotud kompetentsidest.Meditsiinifüüsika spetsialiseerumisega kutse taotlemisel on nõutud tõendada üldoskused B.2, kohustuslikud kompetentsid B.3.1–B.3.2 ning spetsialiseerumisega seotud kompetents B.3.3.Meditsiiniseadmete insenertehnilistele töödele spetsialiseerumisel on nõutud tõendada üldoskused B.2, kohustuslikud kompetentsid B.3.1–B.3.2 ning spetsialiseerumisega seotud kompetents B.3.4. |
| **Kvalifikatsiooninõuded haridusele ja töökogemusele** |
| **Kutse taotlemisel**1. Kõrgkooli lõpetamisel antava Diplomeeritud biomeditsiinitehnikainsener, tase 7 esmakutse olemasolu või läbitud tehniline magistriõpe (meditsiinitehnika ja meditsiinifüüsika vm tehniline magistrikraad koos kutsestandardi kompetentsinõuetele vastava valdkonnaspetsiifilise täiendusõppega mahus 120 EAP-d) (lisa 1 täiendusõppe arvestus)
2. 2-aastane arvestusliku täiskoormusega taotletava kutse valdkonna alane töökogemus viimase 5 aasta jooksul. Töökogemusena ei arvestata magistriõppe eelset töötamist
3. Kui magistriõppe lõpetamisest on möödas rohkem kui 5 aastat, siis on nõutud 60 TP ulatuses spetsialiseerumise alast täiendusõpet viimase 5 aasta jooksul (lisa 1)

**Kutse taastõendamisel** 1. Sama taseme ja sama spetsialiseerumisega seotud kutse, mille kehtivusest ei ole möödas rohkem kui 3 aastat
2. 2-aastane spetsialiseerumisalane arvestusliku täiskoormusega töökogemus viimase 5 aasta jooksul
3. Spetsialiseerumisalane täiendusõpe 60 TP ulatuses viimase viie aasta jooksul (lisa 1)

Kutse andmise korraldus on reguleeritud biomeditsiinitehnika inseneride kutsete kutse andmise korras. |

|  |
| --- |
| **B.2. Diplomeeritud biomeditsiinitehnikainsener, tase 7 üldoskused** |
| Mõtlemisoskused1. Kasutab mõtlemisel loogikat ja süsteemset arutlust, et näha nähtuste vahelisi suhteid, teha järeldusi, tuvastada alternatiivsete lahenduste tugevad ja nõrgad küljed ning leida probleemide võimalikud lahendamise viisid.2. Tuvastab ja sõnastab juba tekkinud probleemid ning ennetab võimalikke probleeme. Hindab võimalusi lahenduste leidmiseks.Enesejuhtimisoskused1. Järgib tööd tehes juhiseid, valdkondlikke nõudeid, eeskirju, õigusakte, standardeid, konventsioone jmt.
2. Seostab oma otsuseid ja tegevust võimalike tagajärgedega, tegutseb oma pädevuse piires ning on valmis ja võimeline tulemustest aru andma.
3. Arvestab oma tegevuses keskkonnakaitse nõudeid, et minimeerida ökoloogilist jalajälge ja vältida keskkonnaprobleeme.

Lävimisoskused1. Teeb koostööd nii ühiste eesmärkide saavutamise nimel kui ka erinevate eesmärkide korral, arvestades kõigi poolte vajaduste ja seisukohtadega.
2. Esitab avalikkusele, sihtrühmale või isikule tõenduspõhist teavet suuliselt, kirjalikult või visuaalselt.
3. Juhindub inseneride eetikanõuetest (lisa 2 inseneri kutse-eetika koodeks).
4. Kasutab oma töös eesti ja inglise keelt tasemel (lisa 3 keelte oskustasemete kirjeldused).
5. Kasutab oma töös digioskuste iseseisva kasutaja tasemel (lisa 4 digipädevuste enesehindamise skaala).
 |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Meditsiiniseadmete ja -süsteemide käitamine** | **EKR tase 7**  |
| Tegevusnäitajad1. Täidab olemasolevate seadmete ja -süsteemide käitamise protseduure järgides kvaliteedi- ja ohutusnorme.
2. Määratleb ja lahendab insenertehnilisi ülesandeid, kasutades üldist ja spetsialiseerumisega seotud inseneriteaduse või meditsiinifüüsika oskusteavet.
3. Nõustab kasutajaid seadmete ja -süsteemide käitamisel, pakub tehnilist tuge.
 |
| **B.3.2. Meditsiiniseadmete ja -süsteemide parendamine** | **EKR tase 7** |
| Tegevusnäitajad1. Analüüsib ja optimeerib seadmete ja -süsteemide toimimist, viib läbi nõuetele vastavuse kontrolli.
2. Teeb kindlaks muudatuste vajaduse, algatab muudatusi ning viib need ellu lähtudes tehnoloogia arengust.
3. Analüüsib seadmete ja -süsteemide üleste riskide koosmõju ja võtab kasutusele meetmed riskide maandamiseks.
 |

**SPETSIALISEERUMISEGA SEOTUD KOMPETENTSID**

|  |
| --- |
| **Meditsiinifüüsika**  |
| **B.3.3. Meditsiinifüüsika** | **EKR tase 7** |
| Tegevusnäitajad1. Abistab 8. taseme meditsiinifüüsika eksperti tema kutsetasemega seonduvates töödes, tegutsedes eksperdi juhendamisel ja vastutusel.
2. Teeb kiirgusseiret ja koostab kiirgusohutushinnanguid kiirgustöötajate ja elanike kiiritusele ja ruumidele.
3. Koolitab personali kiirgustegevuse valdkonnas ja nõustab ioniseeriva ja mitteioniseeriva kiirguse kasutamisel.
4. Kogub ja haldab andmeid (testide tulemused, patsiendidoosid jm) ja teeb esmase analüüsi kvaliteedi tagamise eesmärgil.
 |
| **Meditsiiniseadmete insenertehnilised tööd** |
| **B.3.4.** **Meditsiiniseadmete insenertehnilised tööd** | **EKR tase 7** |
| Tegevusnäitajad 1. Korraldab seadmete nõuetekohase käidu, sh paigalduse, hoolduse ja remondi, vastavalt tootja nõutele ja rahvusvahelistele standarditele seadmete tehnilise korrasoleku ja ohutuse tagamiseks.
2. Osaleb ostu- või müügiprotsessis, hinnates kasutaja vajadusi ja soovitades sobivaid tehnoloogiaid.
3. Teeb ettepanekuid seadmete paigaldamiseks vajaliku taristu ettevalmistamiseks.
 |

 **KUTSET LÄBIVAD KOMPETENTSID**

|  |  |
| --- | --- |
| **B.3.5. Diplomeeritud biomeditsiinitehnikainsener, tase 7 läbivad kompetentsid** | **EKR tase 7** |
| 1. Rakendab oma tegevuses inseneriteaduse ja meditsiinifüüsika teadmisi:a) üldteaduslikud (kõrgem matemaatika, kõrgem füüsika, füsioloogia, anatoomia);b) insenertehnilised (infotehnoloogia, elektrotehnika, mõõtetehnika, signaali- ja pilditöötlus);c) meditsiinitehnoloogia mõisted, uurimismeetodid, rakendusvõimalused, teoreetilised arengusuunad ning aktuaalsed probleemid;d) meditsiinitehnoloogia korralduse põhimõtted, projektijuhtimine;e) käitamisele ja kvaliteedikontrollile esitatavad rahvusvahelised ning riiklikud toimimisnäitajate, ohutus- ja keskkonnahoiunõuded;f) meditsiiniinformaatika põhimõtted. |

**C-osa**

**ÜLDTEAVE JA LISAD**

|  |
| --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad
 | Jaanus Lass–Eesti Biomeditsiinitehnika ja Meditsiinifüüsika ÜhingJoosep Kepler–SA Pärnu Haigla, Eesti Biomeditsiinitehnika ja Meditsiinifüüsika ÜhingMarkus Vardja–SA Tartu Ülikooli KliinikumDmitri Šutov– SA Tartu Ülikooli KliinikumSergei Nazarenko–TalTech Jelena Šubina–Keskkonnaamet Kalle Kepler–Radexpert OÜ Jelena Fomina–TalTechAnnika Kaalep–SA Põhja-Eesti RegionaalhaiglaKristin Reinaas–Abbott Medical Estonia OÜAnna-Marie Jakobson–SA Põhja-Eesti Regionaalhaigla  |
| 1. Kutsestandardi kinnitaja
 | Tehnika, tootmise ja töötlemise kutsenõukogu  |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni
 |  |
| 1. Kutsestandardi versiooni number
 | 7 |
| 1. Viide ametite klassifikaatorile (ISCO 08)
 | 2149 Tehnikateaduste tippspetsialistid, mujal liigitamata |
| 1. Viide Euroopa kvalifikatsiooniraamistikule (EQF)
 | 7 |
| **C.2. Kutse nimetus võõrkeeles** |
| Inglise keeles: Diploma Biomedical Engineer, EstQF Level 7 |
| **C.3. Lisad** |
| Lisa 1.Täiendusõppe arvestuse juhendLisa 2. [Inseneri kutse-eetika koodeks](https://gofile.me/3oeTg/h9PxROnUA)Lisa 3. [Keelte oskustasemete kirjeldused](https://www.kutsekoda.ee/wp-content/uploads/2019/04/Keelte-oskustasemete-kirjeldused_KS-lisa_uus.pdf)Lisa 4. [Digioskuste enesehindamise skaala](https://gofile.me/3oeTg/OFMahN2FO) |